
R E F E R A T   D E   A P R O B A R E
privind aprobarea Documentației tehnico - economice și a Devizului general, faza D.T.A.C.,  pentru obiectivul de investiții ”REABILITARE ȘI
 EXTINDERE REȚEA APĂ POTABILĂ STRADA 
ȘTEAMPURILE VECHI, MUNICIPIUL 
BRAD, JUDEȚUL HUNEDOARA”



Imobilele situate pe strada Șteampurile Vechi nu beneficiază de un sistem de alimentare și distribuție a apei potabile în sistem centralizat, în conformitate cu legislația în vigoare.
Satisfacerea nevoilor de apă potabilă ale populației se face printr-o rețea de alimentare cu apă care, din cauza faptului că este foarte veche, prezintă pierderi mari. Totodată, aceasta nu îndeplinește criteriile de exigență calitativă și funcțională.
Astfel, consider că se impune extinderea rețelei de apă potabilă pe strada Șteampurile Vechi. 
Extinderea rețelei de distribuție a apei potabile pe strada Șteampurile Vechi ar duce la realizarea de noi branșamente pentru toți locuitorii care dețin imobile în acea zonă, asigurând acestora necesarul de apă de calitate în condiții tehnice optime în ceea ce privește debitul și presiunea asigurate în rețelele publice de alimentare cu apă.
Această extindere va fi dotată cu cămine de branșamente și apometre urmând să asigure presiunea minimă de utilizare necesară în toate punctele de consum.
A fost prevăzută o conductă pentru extindere din PEHD ΦDe 63 mm., Pn10, în lungime de 225 m., prin care apa va fi preluată din conducta existentă în strada Șteampurile Vechi. 
Din conducta extinsă se vor realiza un număr de 17 branșamente.
Căminele de branșament vor fi echipate cu apometru Dn25 mm, încadrat de 2 robineți de ¾”, filtru de impurități, clapetă de sens, iar apometrul va fi de tip iPRL, clasa r800. Branșamentele propriu-zise vor avea o lungime cumulată de 100 m.
Căminele de branșament vor fi cămine carosabile.
În punctul de racord din strada Șteampurile Vechi se va monta în cămin de intervenție/intersecție CI unde va fi montată o șauă electrosudabilă pentru a realiza “T”- ul necesar cât și o vană de 2” pentru secționarea noului tronson.
În punctul de capăt, pe strada Șteampurile Vechi, se va monta un cămin de capăt CC, prevăzut cu un Robinet cu sferă de 2” și un Robinet de golire ¾”.
[bookmark: _Hlk143772508]Extinderea rețelei de distribuție a apei potabile pe strada Șteampurile Vechi ar duce la realizarea de noi branșamente pentru toți locuitorii care dețin imobile în acea zonă, asigurând acestora necesarul de apă de calitate în condiții tehnice optime în ceea ce privește debitul și presiunea asigurate în rețelele publice de alimentare cu apă.
Valoarea Devizului General este de 236.071,32 lei (cu T.V.A.), respectiv 199.410,61 lei (fără T.V.A.), din care C+M = 181.610,58 lei (cu T.V.A.), respectiv 152.613,93 lei (fără T.V.A.). 
În contextul celor de mai sus am inițiat prezentul proiect de hotărâre prin care am propus aprobarea Documentației tehnico - economice și a Devizului general, faza D.T.A.C.,  pentru obiectivul de investiții ”REABILITARE ȘI EXTINDERE REȚEA APĂ POTABILĂ STRADA  ȘTEAMPURILE VECHI, MUNICIPIUL  BRAD, JUDEȚUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile art. 44 alin. (1) din Legea nr. 273/2006 privind finanţele publice locale, cu modificările  şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art.129 alin. (2) lit. d), alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

